CELEX: 31969R1353
Language: el
Date: 1969-07-15 00:00:00
Title: Κανονισμός (ΕΟΚ) αριθ. 1353/69 τής Επιτροπής τής 15ης Ιουλίου 1969 περί τροποποιήσεως τού κανονισμού (ΕΟΚ) αριθ. 1098/68 πού ρυθμίζει τίς λεπτομέρειες εφαρμογής τών επιστροφών κατά τήν εξαγωγή στόν τομέα τού γαλακτος καί τών γαλακτοκομικών προϊόντων

Avis juridique important

|

31969R1353

Κανονισμός (ΕΟΚ) αριθ. 1353/69 τής Επιτροπής τής 15ης Ιουλίου 1969 περί τροποποιήσεως τού κανονισμού (ΕΟΚ) αριθ. 1098/68 πού ρυθμίζει τίς λεπτομέρειες εφαρμογής τών επιστροφών κατά τήν εξαγωγή στόν τομέα τού γαλακτος καί τών γαλακτοκομικών προϊόντων  

Επίσημη Εφημερίδα αριθ. L 174 της 16/07/1969 σ. 0010 - 0011 Φινλανδική ειδική έκδοση: Κεφάλαιο 3 τόμος 2 σ. 0214  Δανική ειδική έκδοση: Σειρά I Κεφάλαιο 1969(II) σ. 0303  Σουηδική ειδική έκδοση: Κεφάλαιο 3 τόμος 2 σ. 0214  Αγγλική ειδική έκδοση: Σειρά I Κεφάλαιο 1969(II) σ. 0328  Ελληνική ειδική έκδοση: Κεφάλαιο 03 τόμος 4 σ. 0208  Ισπανική ειδική έκδοση: Κεφάλαιο 03 τόμος 3 σ. 0132  Πορτογαλική ειδική έκδοση : Κεφάλαιο 03 τόμος 3 σ. 0132 

ΚΑΝΟΝΙΣΜΟΣ (ΕΟΚ) αριθ. 1353/69 ΤΗΣ ΕΠΙΤΡΟΠΗΣ της 15ης Ιουλίου 1969 περί τροποποιήσεως του κανονισμού (ΕΟΚ) αριθ. 1098/68 που ρυθμίζει τις λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών  προϊόντωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), και ιδίως το άρθρο 17 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1098/68 της Επιτροπής, της 27ης Ιουλίου 1968 περί ρυθμίσεως των λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (2), όπως τροποποιήθηκε τελευταία από τον  κανονισμό (ΕΟΚ) αριθ. 849/69(3), αναφέρει στο παράρτημα ορισμένες ζώνες προορισμού που δύνανται να λαμβάνονται υπόψη κατά τον καθορισμό των επιστροφών- ότι έχει αποδειχθεί αναγκαίο να αναφέρονται οι ζώνες αυτές με περισσότερο λεπτομερειακό τρόπο για να  διευκολύνεται η εφαρμογή του εν λόγω κανονισμού- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα του κανονισμού (ΕΟΚ) αριθ. 1098/68 αντικαθίσταται από το παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει τη 19η Ιουλίου 1969.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Ιουλίου 1969.  Για την Επιτροπή Ο Πρόεδρος Jean REY  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 184 της 29.7.1968, σ. 10.  (3) EΕ αριθ. Ν 109 της 8.5.1969, σ. 7.      ΠΑΡΑΡΤΗΜΑ  ΖΩΝΗ Α Μπουρουντί Καμερούν Κογκό (Brazzaville) Κογκό (Kinshasa) Ακτή του Ελεφαντοστού Διαχομέη Γκαμπόν Γουινέα Άνω Volta Μαλί Μαυριτανία Νιγηρία Κεντροαφρικανική Δημοκρατία Δημοκρατία της Μαδαγασκάρης Ρουάντα Σενεγάλη Τσάντ Εδάφη των Afars και των Issas Τόγκο ΖΩΝΗ Β Μεξικό, χώρες Κεντρικής και Νοτίου Αμερικής, τα νησιά του Ειρηνικού και Ατλαντικού Ωκεανού που οροθετούνται από τον 30o και 120o δυτικό μεσημβρινό και τον 30o βόρειο παράλληλο καθώς και τα νησιά Fernando - de - Noronha (Rochers του Sao Pedro και Sao  Paulo και ατάγγη των Rocas), Τρίνινταντ, Martin - Vas και τα νησιά Sandwich του Νότου.  ΖΩΝΗ Γ Ασιατικές χώρες ανατολικά του Ιράν, συμπεριλαμβανομένης της Ασιατικής ΕΣΣΔ και τα νησιά του Ινδικού και Ειρηνικού Ωκεανού που ευρισκόνται μεταξύ του 60ού ανατολικού μεσημβρινού και του 180ού μεσημβρινού, εξαιρέσει της Αυστραλίας, της Νέας Ζηλανδίας και  της Ιαπωνίας.  ΖΩΝΗ Δ Ισπανικό έδαφος της Ιβηρικής χερσονήσου και τα νησιά Baleares.  ΖΩΝΗ Ε Εδάφη του Ηνωμένου Βασιλείου της Μεγάλης Βρεταννίας και της Βορείου Ιρλανδίας (συμπεριλαμβανομένου του νησιού Man και των αγγλονορμανδικών νησιών) που ευρίσκονται στην Ευρώπη, εξαιρέσει του Γιβραλτάρ.  ΖΩΝΗ ΣΤ Εδάφη των Ηνωμένων Πολιτειών της Αμερικής που ευρίσκονται στην αμερικανική ήπειρο καθώς και τα νησιά Χαβάη.